Se deschid 167 de cabinete noi pentru vaccinarea cu Pfizer. Centrele sunt împărțite în 13 județe.
Se deschid 167 de cabinete noi pentru vaccinarea cu Pfizer. Cabinetele sunt împărțite în 13 județe din țară. Poți să te vaccinezi de marți doar dacă ești programat.
De astăzi avem 167 de cabinete noi de vaccinare pentru serul de la Pfizer. Cabinetele sunt împărțite în 13 județe din țară și la nivelul municipiului București.Cele mai multe cabinete sunt în municipiul București, 54 de cabinete, în Timiș se deschid 30 și în Constanța 20. Cele mai puține în schimb sunt în Harghita și în Satu Mare, în ambele județe se deschide câte un cabinet. În toate se va administra doar serul de la Pfizer.167 de noi cabinete de vaccinare• Municipiul București – 54 cabinete;• Arad – 9 cabinete;• Bihor – 3 cabinete;• Bistrița-Năsăud – 3 cabinete;• Brașov – 8 cabinete;• Cluj – 13 cabinete;• Constanța – 20 cabinete;• Dâmbovița – 4 cabinete;• Harghita – 1 cabinet;• Hunedoara – 3 cabinete;• Satu-Mare – 1 cabinet;• Sibiu – 12 cabinete;• Timiș – 30 de cabinete;• Vâlcea – 6 cabinete.Vaccinarea efectivă va începe de marți, însă vor primi vaccin doar cei care sunt programați. Te poți programa prin intermediul listelor de așteptare alocate cabinetelor noi.O poți face atât online în platformă, cât și telefonic în Call Center. Te poți înscrie pe o singură listă de așteptare. După ce primești notificarea că este un loc liber, ai la dispoziție 24 de ore să intri pe platformă să îți alegi ziua și ora.Există și o prioritizare, în sensul că 75% din locuri sunt pentru persoanele din categoriile de risc și 25% pentru lucrătorii din domenii esențiale. În cabinetele în care rămân locuri libere vor fi notificate persoanele din Etapa a III-a înscrise pe listele de așteptare.Este foarte important să confirmi programarea la vaccin, astfel încât să nu pierzi poziția ocupată inițial pe listă. Locurile libere vor fi disponibile doar pentru persoanele înscrise în lista de așteptare, cu menținerea prioritizării.